Racheltjie de Beer is 'n Afrikaanse rolprent wat op 18 Oktober 2019 vrygestel word. Die regisseur is Matthys Boshoff en die Vervaardiger Johan Kruger. Die draaiboek is geskryf deur Brett Michael Innes en Matthys Boshoff. Die rolprent is die eerste keer tydens die Silwerskermfees te Kampsbaai vertoon. Stian Bam, wat die rol van Racheltjie se vader (Herman de Beer) speel, is met 'n Silwerskermtoekenning vir sy treffende vertolking vereer. Chantel Carter het ook met 'n Silwerskermtoekenning weggestap vir beste produksie-ontwerp vir Die Verhaal van Racheltjie de Beer. Die rolprent is vervaardig in die Oos-Vrystaat (Fouriesburg gebied). Herman de Beer - Stian Bam Racheltjie de Beer - Zonika de Vries Jamie de Beer - Johannes Jordaan George Lundt - Marius Weyers Nog bekendes soos Sandra Prinsloo en Antoinette Louw maak deel van die rolverdeling uit. Die rolprent sal die aangrypende verhaal vertel van die jong Afrikaner-meisie, Racheltjie de Beer in die Voortrekker-era wat een koue winternag haar lewe gegee het om haar boetie te red. Racheltjie de Beer Lys van Afrikaanse rolprente https://maroelamedia.co.za/vermaak/flieks/video-lokprent-van-racheltjie-de-beer-rolprent-bekendgestel/ .